《癸丑七月十九日以老病分任诸子以家务因为诗》
宋代·李吕

子舍分劳非获已，息肩养疾乐閒居。
家传道义频加意，俗爱便宜莫计渠。
要是人人躬孝悌，更令世世饱诗书。
从今光大成吾志，可免时称贱丈夫。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。